Köppenova klasifikácia podnebia

Köppenova klasifikácia podnebia je konvenčná klasifikácia klímy, ktorá je zároveň najrozšírenejšou a najpoužívanejšou klasifikáciou podnebia. Klasifikácia je vytvorená podľa rozloženia teplôt vzduchu a atmosférických zrážok vo vzťahu k vegetácii. Vznikla už v roku 1884 prepracovaním tzv. Suppanovej klasifikácie a pôvodne bola založená na priebehu ročných izoterm, dĺžke trvania teplôt a rastlinstve a vegetácii. K jej prepracovaniu došlo roku 1918 na základe zohľadnenia väčšieho množstva získaných meteorologických dát. Posledná úprava prebehla v roku 1936 v spolupráci s nemeckým klimatológom Rudolfom Geigerom (niekedy je preto klasifikácia označovaná ako Köppenova-Geigerova klasifikácia) a je založená "na teplotnom a zrážkovom režime a jeho vplyve na biotu krajiny.

V Köppenovej klasifikácii je stanovených 5 hlavných klimatických pásiem s 11 základnými klimatickými typmi. Klimatické pásma sú označené veľkými písmenami: A, B, C, D,E.

Hlavné klimatické pásma 
 A - Tropické (megatermálne) podnebie
 Ekvatoriálne podnebie (Af)
 Tropické monzúnové podnebie (Am)
 Periodicky suché savanové podnebie (Aw)

 B - Suché (aridné a semiaridné) podnebie
 Semi-aridné podnebie (Bsh, Bsk)
 Aridné podnebie (Bwh, Bwk)

 C - Mierne (mezotermálne) podnebie
 Stredozemné podnebie - teplé podnebie sa suchým letom a vlhkou zimou (Csa, CSsb
 Teplé podnebie s vlhkým letom a suchou zimou - zahŕňa Vlhké subtropické podnebie a Subtropické horské podnebie (Cwa, Cwb, Cwc)
 Teplé vlhké podnebie (celoročne) - zahŕňa Vlhké subtropické podnebie, oceánske podnebie a subpolárne oceánske podnebie (Cfa, Cfb, Cfc)

 D - Kontinentálne (mikrotermálne) podnebie
 Kontinentálne podnebie so suchým letom a vlhkou zimou - zahŕňa Stredozemné kontinentálne podnebie a subarktické podnebie (Dsa, Dsb, Dsc, Dsd)
 Kontinentálne podnebie s vlhkým letom a suchou zimou - zahŕňa Vlhké kontinentálne podnebie a subpolárne podnebie (Dwa, Dwb, Dwc, Dwd)
 Kontinentálne vlhké podnebie (celoročne) - zahŕňa (Dfa, Dfb, Dfc, Dfd)

 E - Polárne a alpínske podnebie
 Polárne podnebie a výškové podnebie nad 3000 m (Et)
 Ľadové podnebie - podnebie trvalého mrazu (Ef)

Referencie

Externé odkazy 
 Köppen-Geigerova mapa sveta za obdobie 1950-2001

Zdroj 

 
Klimatické pásma
Klasifikačné systémy